Το σύνδρομο της άνω μεσεντερίου αρτηρίας
Creators: name: Βουχάρα, Αγγελική Χρήστου
Publisher: name: Aristotle University of Thessaloniki
Year: 2022
Subjects: Σύνδρομο άνω μεσεντερίου αρτηρίας
Σύνδρομο Wilkie
Superior mesenteric artery syndrome
Wilkie’s syndrome

description: Το σύνδρομο άνω μεσεντέριας αρτηρίας, γνωστό και ως σύνδρομο Wilkie, είναι μια σπάνια πάθηση του πεπτικού συστήματος στην οποία η 3η μοίρα του δωδεκαδακτύλου συμπιέζεται ανάμεσα στην κοιλιακή αορτή και την άνω μεσεντέρια αρτηρία. H συμπίεση οφείλεται συνήθως στην απώλεια του οπισθοπεριτοναϊκού λίπους που περιβάλλει το δωδεκαδάκτυλο, η οποία μπορεί να προκληθεί από ταχεία και μεγάλη απώλεια βάρους, αν και υπάρχουν και άλλες αιτίες και μηχανισμοί. Τα συμπτώματα της νόσου είναι μη ειδικά, μπορεί να είναι περιοδικά και ποικίλουν ανάλογα με την σοβαρότητα της απόφραξης. Περιλαμβάνουν επιγαστρικό άλγος, αίσθημα πληρότητας μεταγευματικά, ναυτία, έμετο και απώλεια βάρους. Η διάγνωση της νόσου γίνεται κυρίως απεικονιστικά μέσω αξονικής τομογραφίας και αξονικής αγγειογραφίας όπου υπολογίζεται η αορτομεσεντερική γωνία και η αορτομεσεντερική απόσταση. Η θεραπεία είναι κατά βάση συντηρητική: συχνά μικρά γεύματα και υγρά υψηλής θερμιδικής αξίας, κατάλληλη στάση του σώματος μετά τα γεύματα, τοποθέτηση ρινοδωδεκαδακτυλικού καθετήρα και υποστήριξη της θρέψης (εντερικά ή παρεντερικά) για αποκατάσταση του μεσεντερικού λίπους και αύξηση της αορτομεσεντερικής γωνίας. Η χειρουργική θεραπεία ενδείκνυται σε περίπτωση αποτυχίας των συντηρητικών μέσων. Έχουν περιγραφεί διάφορες χειρουργικές επεμβάσεις για την αντιμετώπιση του συνδρόμου, όπως η διατομή του συνδέσμου του Treitz, η γαστρονηστιδική αναστόμωση και η δωδεκαδακτυλονηστιδική αναστόμωση. Η τελευταία αποτελεί την πιο συχνά χρησιμοποιούμενη χειρουργική τεχνική, μπορεί να γίνει ανοιχτά ή λαπαροσκοπικά, με ποσοστό επιτυχίας από 70 έως 90%. Νεότερη χειρουργική τεχνική αντιμετώπισης του συνδρόμου είναι η υπονεφρική μετάθεση της άνω μεσεντέριας αρτηρίας με καλά μετεγχειρητικά αποτελέσματα. Ωστόσο, οι δημοσιευμένες σειρές είναι πολύ μικρές
description: Superior mesenteric artery syndrome, also known as Wilkie syndrome, is a rare condition of the gastrointestinal system that involves compression of the third portion of the duodenum between the abdominal aorta and the superior mesenteric artery. The compression is usually due to the depletion of the retroperitoneal fat surrounding the duodenum which can be caused by rapid and extend weight loss, although there are many other causes. The symptoms of the disease are non-specific, may be intermittent and vary according to the severity of the obstruction. They include postprandial epigastric pain, early satiety, nausea, vomiting and weight loss. The diagnosis of the disease is made mainly by means of computed tomography scan (CT) and computed angiography (CTA) from which the aortomesenteric angle and the aortomesenteric distance are calculated. Treatment is basically conservative: frequent small feedings with supplemental high calorie liquid followed by postural therapy, insertion of a naso-jejunal tube and nutritional support aiming to restore mesenteric fat and increase the aortomesenteric angle. Surgical treatment is indicated in case of failure of conservative means. Various surgical procedures have been described to treat the syndrome, such as division of the ligament of Treitz, gastrojejunostomy, and duodenojejunostomy. The latter is the most commonly used surgical technique; it can be performed transabdominally or laparoscopically, with a success rate of 70 to 90%. The newest surgical technique to treat the syndrome is the infrarenal transposition of the superior mesenteric artery with good postoperative results. However, published series are very few